IPad

iPad er et nettbrett utviklet og designet av Apple. iPad er primært laget som en plattform for audiovisuell media, bøker, film, musikk, spill og internett. Den første iPad-modellen ble introdusert i USA 27. januar 2010 av daværende sjef for Apple Steve Jobs. Dens størrelse og vekt gjør den til en mellomting mellom en ordinær smarttelefon og en bærbar datamaskin. iPad bruker operativsystemet iOS, som også blir brukt av iPod Touch og iPhone. iPad vil også kunne brukes til å kjøre iPhone-applikasjoner. Applikasjonene kan kjøres i både et format tilpasset iPhone og i et forstørret format som er tilpasset iPad-skjermen. Enn om de eldre applikasjonene vil fungere vil de ikke utnytte skjermstørrelsen til iPad og oppløsningen vil ofte være lav. Uten å modifisere enheten vil iPad kun være i stand til å kjøre applikasjoner godkjent av Apple Inc. gjennom deres egen App Store.  
Ulikt tidligere nettbrett bruker iPad – i likhet med iPhone og iPod Touch – en multiberøringsskjerm som kontrolleres med fingrene. iPad bruker også et virtuelt skjermtastatur for f.eks. e-post og SMS. Enheten har en bakgrunnsbelyst LED-skjerm som måler 25 cm (diagonalt) med XGA-oppløsning. iPad bruker et lokalt datanett for tilgang til lokale nettverk og internett. Enkelte modeller har også innebygget 3G som bruker HSDPA og GSM for oppkobling til internett. I likhet med iPhone og iPod Touch administreres enheten via iTunes, hvor brukeren i tillegg til å synkronisere musikk, film og bøker også kan redigere innhold som applikasjoner og personlige data. Dette skjer ved å koble enheten til PC eller Mac via USB. I siste utgave av iOS (iOS5) kan enheten også synkroniseres trådløst mot iTunes over et trådløst datanett. 
Da Apple lanserte den første iPad-modellen i april 2010, solgte denne over tre millioner enheter på åtti dager. I 2010 solgte Apple fjorten millioner enheter verden over, hvilket representerte 75 prosent av det totale salget av nettbrett i 2010.
Alt i fjerde kvartal 2010 hadde 150 000 personer i Norge tilgang til en iPad, ifølge svar gitt til TNS Gallup, som anslo at om lag 500 000 i Norge ville eie en  iPad ved utgangen av 2011.
Da iPad 2 ble lansert i mars 2011 var hele femten millioner enheter solgt verden over – dette tallet var høyre enn noe annet nettbrett  solgt siden iPad ble lansert. I løpet av 2011, er det forventet at iPad vil innta 83 prosent av det totalt nettbrettmarkedet i Amerika.
iPad 3 ble lansert 7. mars 2012 og inneholdt blant annet en ny Retina-skjerm, 4G og bedre kamera.
iPad Mini kom i 2012 og er en mindre iPad med 7,9 tommers skjerm, mot vanlig 9,7. Samtidig ble iPad 4 eller iPad Med Retina-Skjerm som den egentlig heter lansert. Den hadde en bedre prosessor enn iPad 3 og hadde innebygd taleassistenten Siri og den nye Lightning-kontakten som også er i iPhone 5, iPad Mini og de nyeste iPod modellene- som ble lansert i 2015

Air Ipad 2 (6. generasjon)

Air iPad 2 ble lansert av Apple den 16. oktober 2014, og fikk en raskere ny A8 prosessor, et oppgradert 8 Megapixel kamera bak, den nye iOS 8.1-versjonen, og et tynt eksteriør med en tykkelse på 6,1 mm. Forgjengeren iPad Air (1) vil fortsatt være tilgjengelig, men til en nedsatt pris. I Norge blir iPad Air 2 og iPad mini 3 tilgjengelig i uke 43. Apple iPad Air 2

Programvare

Applikasjonene Safari, Mail, Bilder, Video, iPod, iTunes, App Store, Kart, Notater, Kalender, Kamera, Klokke, Påminnelser, Game Center og Kontakter følger alle med iPad-en. iPad-en kan også brukes til å kjøre iPhone-applikasjoner. Applikasjonene kan kjøres i både iPhone-størrelse og i et forstørret format som er mer tilpasset iPad-skjermen.

iBooks

iBooks er en applikasjon på iPad som kan brukes til å laste ned bøker i ePub-format fra iBook Store. Her kan man også lese PDF-filer som kan importeres fra en datamaskin eller andre apper.

iWork

En modifisert versjon av iWork kan brukes på iPad. De tre programmene Pages, Keynote og Numbers selges separat og koster i USA $9.99. Norsk pris er 70 kroner.